რუსუდან ზექალაშვილი

რუსუდან რაფიელის ასული შამელაშვილი ზექალაშვილისა (დ. 29 ნოემბერი, 1954, ქუთაისი, საქართველოს სსრ) — ქართველი ენათმეცნიერი, პედაგოგი და ფილოლოგიის მეცნიერებათა დოქტორი. თბილისის სახელმწიფო უნივერსიტეტის ასოცირებული პროფესორი.

დაიბადა ქალაქ ქუთაისში. 1978 წელს წარჩინებით დაამთავრა ქუთაისის პედაგოგიური ინსტიტუტის ფილოლოგიის ფაკულტეტი ქართული ენისა და გერმანული ენის სპეციალობით. 1978-1988 წლებში ამავე უნივერსიტეტში მუშაობდა მასწავლებლად ქართული ენისა და უცხო ენის კათედრაზე.

1981 წელს დაიცვა საკანდიდატო დისერტაცია თემაზე — "იოსებ გრიშაშვილის თხზულებების ლექსიკა", 2006 წელს კი სადოქტორო თემაზე — "ქართული დიალოგური მეტყველება".

მისი ავტორობით გამოცემულია რამდენიმე წიგნი, მათ შორის: "ქართული მართლწერის საკითხები", "ქართული მეტყველების კულტურის საკითხები", "ქართული ენა და სამედიცინო ტერმინოლოგიის საკითხები" და სხვა. აგრეთვე არის შემდგენელი ქართულ-გერმანული და გერმანულ-ქართული ლექსიკონებისა.

არის ივანე ჯავახიშვილის სახელობის თბილისი სახელმწიფო უნივერსიტეტის ასოცირებული პროფესორი, კითხულობს ლექციებს შემდეგ საგნებში: ახალი ქართული ენა — მორფოლოგია, ახალი ქართული ენა — სინტაქსი, ქართული დიალექტოლოგია და სხვა. დაჯილდოებულია თბილისის სახელმწიფო უნივერსიტეტის ოქროს მედლით.

 რესურსები ინტერნეტში 

სქოლიო